smcproject/ml-wiki-sentences huggingface dataset:
സംസ്കരിച്ച വിസർജ്യത്തിന്റെ പ്രയോജനകരമായ ഉപയോഗങ്ങൾ, സംസ്കരിച്ച വിസർജ്യത്തിൽ അടങ്ങിയിരിക്കുന്ന സസ്യ-ലഭ്യമായ പോഷകങ്ങൾ (പ്രധാനമായും നൈട്രജൻ, ഫോസ്ഫറസ്, പൊട്ടാസ്യം) ഉപയോഗിക്കുന്നതിൽ ശ്രദ്ധ കേന്ദ്രീകരിച്ചേക്കാം.
വിസർജ്യത്തിൽ അടങ്ങിയിരിക്കുന്ന ഓർഗാനിക് വസ്തുക്കളും ഊർജ്ജവും അവർ ഉപയോഗിച്ചേക്കാം.
ഒരു പരിധിവരെ, വിസർജ്യത്തിലെ ജലത്തിന്റെ പുനരുപയോഗവും നടന്നേക്കാം.
സംസ്കരിച്ച മനുഷ്യ വിസർജ്ജ്യം കൃഷി അല്ലെങ്കിൽ ഹോർട്ടികൾച്ചറൽ മേഖലയിൽ വളം ആയി ഉപയോഗിക്കാം.
വിസർജ്യത്തിന്റെ ജൈവ പദാർത്ഥങ്ങളുടെ ഉള്ളടക്കത്തിൽ കൂടുതൽ ശ്രദ്ധ കേന്ദ്രീകരിക്കുന്ന മറ്റ് പുനരുപയോഗ ആപ്ലിക്കേഷനുകളിൽ ഇന്ധന സ്രോതസ്സായി അല്ലെങ്കിൽ ബയോഗ്യാസ് രൂപത്തിൽ ഊർജ്ജ സ്രോതസ്സായി ഉപയോഗിക്കുന്നത് ഉൾപ്പെടുന്നു.
കാലാവസ്ഥാ വ്യതിയാനത്തിലെ സ്വാധീനം ലാൻഡ്ഫിൽ ഗ്യാസ്
ലാൻഡ്‌ഫിൽ ഗ്യാസ് എന്നത് ഏതെങ്കിലും സ്ഥലത്ത് നിക്ഷേപിച്ച ജൈവ മാലിന്യങ്ങളിലെ സൂക്ഷ്മാണുക്കളുടെ പ്രവർത്തനത്താൽ സൃഷ്ടിക്കപ്പെട്ട വിവിധ വാതകങ്ങളുടെ മിശ്രിതമാണ്.
ലാൻഡ്ഫിൽ ഗ്യാസുകളിൽ ഏകദേശം നാൽപ്പത് മുതൽ അറുപത് ശതമാനം വരെ മീഥെയ്ൻ ആണ്, ബാക്കിയുള്ളത് കൂടുതലും കാർബൺ ഡൈ ഓക്സൈഡ് ആണ്.
ചെറിയ അളവിൽ ( 1%) മറ്റ് അസ്ഥിര ഓർഗാനിക് സംയുക്തങ്ങളും (volatile organic compounds -VOCs) ഉൾക്കൊള്ളുന്നു.
കുറഞ്ഞ അളവിലുള്ള ഈ വാതകങ്ങളിൽ വലിയൊരു കൂട്ടം സംയുക്തങ്ങൾ ഉൾപ്പെടുന്നു, പ്രധാനമായും ലളിതമായ ഹൈഡ്രോകാർബണുകൾ.
പ്രധാന ഘടകങ്ങൾ ആയ കാർബൺ ഡയോക്സൈഡും മീതേനും ഹരിതഗൃഹ വാതകങ്ങളാണ്.
അന്തരീക്ഷത്തിലെ മീഥേൻ വളരെ ശക്തമായ ഒരു ഹരിതഗൃഹ വാതകമാണ്, ഓരോ തന്മാത്രയ്ക്കും കാർബൺ ഡൈ ഓക്സൈഡ് തന്മാത്രയുടെ ഇരുപത്തിയഞ്ച് മടങ്ങ് ഫലമുണ്ട്.
എന്നിരുന്നാലും, കാർബൺ ഡൈ ഓക്സൈഡിനെ അപേക്ഷിച്ച് മീഥേന്റെ അന്തരീക്ഷത്തിലെ അളവ് കുറവാണ്.
യുഎസിലെ മീഥേനിന്റെ മൂന്നാമത്തെ വലിയ ഉറവിടമാണ് ലാൻഡ്‌ഫില്ലുകൾ.
ഭക്ഷണം നഷ്ടപ്പെടുന്നതും പാഴാക്കുന്നതും വളരെ സാധാരണമാണ്.
ഉൽപ്പാദനം, സംസ്കരണം, വിതരണം, ചില്ലറ വിൽപ്പന, ഭക്ഷ്യ സേവന വിൽപന, ഉപഭോഗം എന്നിവയ്ക്കിടെ ഭക്ഷ്യ സമ്പ്രദായത്തിലുടനീളം ഭക്ഷണം പാഴാക്കുന്നതിനോ നഷ്‌ടപ്പെടുന്നതിനോ ഉള്ള കാരണങ്ങൾ നിരവധിയാണ്.
മൊത്തത്തിൽ, ലോകത്തിലെ ഭക്ഷണത്തിന്റെ മൂന്നിലൊന്ന് വലിച്ചെറിയപ്പെടുന്നതായി പറയപ്പെടുന്നു.
2021-ലെ യുണൈറ്റഡ് നേഷൻസ് എൻവയോൺമെന്റ് പ്രോഗ്രാം മെറ്റാ അനാലിസിസ്, ഉൽപ്പാദന വേളയിൽ നഷ്ടപ്പെടുന്ന ഭക്ഷണം കൂടാതെയുള്ള പാഴാക്കുന്ന ഭക്ഷണം, എല്ലാ രാജ്യങ്ങളിലും സാമ്പത്തിക വികസനത്തിന്റെ എല്ലാ തലങ്ങളിലും ഒരു വെല്ലുവിളിയാണെന്ന് കണ്ടെത്തി.
മൂന്ന് മേഖലകളിലായി 931 ദശലക്ഷം ടൺ ഭക്ഷ്യ അവശിഷ്ടങ്ങൾ (പ്രതിശീർഷ അളവ് 121 കിലോഗ്രാം) ഉണ്ടെന്ന് വിശകലനം കണക്കാക്കുന്നു: 61 ശതമാനം വീടുകളിൽ നിന്നും, 26 ശതമാനം ഭക്ഷണ സേവനത്തിൽ നിന്നും, 13 ശതമാനം ചില്ലറവിൽപ്പനയിൽ നിന്നും.
ഇതും കാണുക ബയോഡീഗ്രേഡബിലിറ്റി പ്രഡിക്ഷൻ ബയോഡീഗ്രേഡബിൾ ബാഗുകൾ ബയോഡീഗ്രേഡഷൻ ബയോഡ്രൈയിങ് കമ്പോസ്റ്റ് ബ്രൌൺ വേസ്റ്റ് ഗ്രീൻ വേസ്റ്റ് ലാൻഡ്ഫാമിങ് മാലിന്യ തരങ്ങളുടെ പട്ടിക മിനിവേസ്റ്റ് സീവേജ് ട്രീറ്റ്മെന്റ് അവലംബം
ജോ സ്പെൻസ് ഇംഗ്ലീഷ് വിലാസം https://ml.wikipedia.org/wiki/Jo_Spence
ബ്രിട്ടീഷ് ഫോട്ടോഗ്രാഫറും എഴുത്തുകാരിയും സാംസ്കാരിക പ്രവർത്തകയും ഫോട്ടോ തെറാപ്പിസ്റ്റുമായിരുന്നു ജോ സ്പെൻസ് (ജീവിതകാലം: 15 ജൂൺ 1934, ലണ്ടൻ - 24 ജൂൺ 1992, ലണ്ടൻ).
വാണിജ്യ ഫോട്ടോഗ്രാഫി രംഗത്ത് ഔദ്യോഗിക ജീവിതം ആരംഭിച്ചെങ്കിലും താമസിയാതെ ഫാമിലി പോർട്രെയ്റ്റുകൾ, വിവാഹ ഫോട്ടോകൾ എന്നിവയിൽ വൈദഗ്ദ്ധ്യം നേടിയശേഷം സ്വന്തം ഏജൻസി ആരംഭിച്ചു.
1970 കളിൽ, ഡോക്യുമെന്ററി ഫോട്ടോഗ്രാഫിയിലേക്ക് അവർ ശ്രദ്ധ കേന്ദ്രീകരിച്ചു.
അവരുടെ കലാരൂപത്തെ രാഷ്ട്രീയവൽക്കരിച്ച സമീപനം സ്വീകരിച്ചു.
സോഷ്യലിസ്റ്റ്, ഫെമിനിസ്റ്റ് തീമുകൾ അവരുടെ കരിയറിൽ ഉടനീളം പുനരവലോകനം ചെയ്യപ്പെട്ടു.
സ്തനാർബുദവുമായുള്ള അവരുടെ പോരാട്ടത്തെക്കുറിച്ചുള്ള സ്വയം ഛായാചിത്രങ്ങൾ, അനുയോജ്യമായ ഒരു സ്ത്രീ രൂപത്തെക്കുറിച്ചുള്ള സങ്കൽപത്തെ അട്ടിമറിക്കാൻ അവരുടെ സ്തനാർബുദത്തിന്റെ വിവിധ ഘട്ടങ്ങൾ ചിത്രീകരിക്കുന്നു. 'ഫോട്ടോ തെറാപ്പി'യിലെ പ്രചോദിത പ്രോജക്ടുകൾ മാനസികാരോഗ്യത്തിനായി പ്രവർത്തിക്കാൻ മാധ്യമം ഉപയോഗിക്കുന്നതിനുള്ള ഒരു മാർഗമാണ്.
ജോ സ്‌പെൻസ് 1934 ജൂൺ 15 ന് ലണ്ടനിൽ തൊഴിലാളിവർഗ്ഗത്തിൽപ്പെട്ട മാതാപിതാക്കൾക്ക് ജനിച്ചു.
ഒരു വിവാഹ ഫോട്ടോഗ്രാഫറായി കരിയർ ആരംഭിച്ച അവർ 1967-1974 മുതൽ ഒരു സ്റ്റുഡിയോ നടത്തി.
താമസിയാതെ, 1970 കളുടെ തുടക്കത്തിൽ ഡോക്യുമെന്ററി ജോലികൾ ആരംഭിച്ചു.
ഒരു സോഷ്യലിസ്റ്റും ഫെമിനിസ്റ്റുമായ അവർ തന്റെ ഫോട്ടോഗ്രാഫി പരിശീലനത്തിലൂടെ പ്രശ്നങ്ങളെ പ്രതിനിധീകരിക്കാൻ പ്രവർത്തിച്ചു.
വിശാലമായ ഫെമിനിസ്റ്റ്, സോഷ്യലിസ്റ്റ് വനിതകളുടെ കൂട്ടായ ഹാക്ക്‌നി ഫ്ലാഷേഴ്സിന്റെ (1974) സ്ഥാപക അംഗമായി. 'വുമൺ ആന്റ് വർക്ക്', 'ഹൂസ് ഹോൾഡിംഗ് ദി ബേബി' തുടങ്ങിയ പ്രദർശനങ്ങൾ നിർമ്മിച്ചു.
1979-ൽ, സ്പെൻസ്, സെൻട്രൽ ലണ്ടനിലെ പോളിടെക്നിക്കിൽ ഫോട്ടോ തിയറിസ്റ്റ് വിക്ടർ ബർഗിനൊപ്പം ഫോട്ടോഗ്രാഫിയുടെ സിദ്ധാന്തവും പരിശീലനവും പഠിച്ചു.
ഫോട്ടോഗ്രാഫിയെക്കുറിച്ചുള്ള അവരുടെ മുൻ സങ്കൽപ്പങ്ങളിൽ നിന്ന് മാറി അവർ ഫസ്റ്റ് ക്ലാസ് ഓണേഴ്‌സ് ബിരുദം നേടി.
മാധ്യമത്തിൽ പ്രകടമായ വിഷ്വൽ സെമിയോട്ടിക്‌സിന്റെ കൂടുതൽ വിവരണം എടുത്തു.
സഹപാഠികളായ മേരി ആൻ കെന്നഡി, ജെയിൻ മൺറോ, ഷാർലറ്റ് പെംബ്രെ എന്നിവരോടൊപ്പം സ്പെൻസ് ദ പോളിസ്‌നാപ്പേഴ്‌സ് സ്ഥാപിച്ചു.
1970-കളുടെ അവസാനത്തിലും 1980-കളുടെ തുടക്കത്തിലും അവരുടെ ജോലി ഗാർഹികതയുടെയും കുടുംബജീവിതത്തിന്റെയും വിഷയങ്ങളിൽ കൂടുതൽ ശ്രദ്ധ കേന്ദ്രീകരിച്ചു.
ബിയോണ്ട് ദി ഫാമിലി ആൽബം, പബ്ലിക് ഇമേജുകൾ, സ്വകാര്യ കൺവെൻഷനുകൾ എന്നിവയ്‌ക്കായുള്ള ഒരു സഹപാഠിയിൽ അവൾ "ചോദ്യം [...] സമൂഹത്തിൽ ആരെയാണ് പ്രതിനിധീകരിക്കുന്നത്, അവർ അത് എങ്ങനെ ചെയ്യുന്നു, എന്ത് ഉദ്ദേശ്യത്തിനായി" എന്നതിനെക്കുറിച്ച് അവർ എഴുതി.
1982-ൽ അവൾക്ക് സ്തനാർബുദം ഉണ്ടെന്ന് കണ്ടെത്തി.
രോഗനിർണയത്തിനു ശേഷം, സ്പെൻസ് വ്യക്തിത്വം, ആത്മനിഷ്ഠത, മാനസികവും ശാരീരികവുമായ ആരോഗ്യം എന്നിവയിൽ ശ്രദ്ധ കേന്ദ്രീകരിക്കാൻ തുടങ്ങി.
അവൾ പരമ്പരാഗത തെറാപ്പി നിരസിക്കുകയും ഹോളിസ്റ്റിക് തെറാപ്പിയും ക്യാൻസറുമായി ജീവിക്കുന്നതിന്റെ വ്യക്തിപരവും സ്ത്രീപരവുമായ രാഷ്ട്രീയ തലവും പര്യവേക്ഷണം ചെയ്യുകയും ചെയ്തു അവളുടെ ആശുപത്രിവാസത്തെയും രോഗത്തെയും അഭിമുഖീകരിക്കുന്നതിനും രേഖപ്പെടുത്തുന്നതിനും ഫോട്ടോഗ്രാഫിയുടെ ഫലപ്രാപ്തി അനുഭവിച്ചാണ് സ്പെൻസ്, റോസി മാർട്ടിനുമായി ചേർന്ന് 'ഫോട്ടോ തെറാപ്പി' വികസിപ്പിച്ചെടുത്തത്, അതിൽ പ്രകടിപ്പിക്കാത്തതോ അടിച്ചമർത്തപ്പെട്ടതോ ആയ വികാരങ്ങളും ആശയങ്ങളും കണ്ടെത്താനും പ്രതിനിധീകരിക്കാനും അവരുടെ ഇമേജ് നിയന്ത്രിക്കാൻ വിഷയത്തിന് അധികാരം ലഭിച്ചു.
സഹകരിച്ച് പ്രവർത്തിക്കുന്നതിലൂടെ ക്യാമറയ്ക്ക് മുന്നിലുള്ള വ്യക്തി ചിത്രത്തിന്റെ വിഷയവും രചയിതാവും ആയിരുന്നു.
അവലംബം പുറംകണ്ണികൾ Blog/News Jo Spence's Estate Jo Spence collection at the Ryerson Image Centre Archived 2016-07-25 at the Wayback Machine .
ശങ്കരനാഥ ജ്യോത്സ്യർ ഇംഗ്ലീഷ് വിലാസം https://ml.wikipedia.org/wiki/Sankaranatha_Jyolsar
ലാഹോർ സിംഹം എന്നറിയപ്പെടുന്ന പഞ്ചാബിലെ റാണാ രഞ്ജിത്ത് സിംഹിന്റെ മുഖ്യഉപദേഷ്ടാവും പ്രധാനമന്ത്രിയുമായിരുന്ന മലയാളിയാണ് ശങ്കരനാഥ ജ്യോത്സ്യർ .
(1790 -1859 ) വങ്ങാട്ട് തറവാട്ടിലെ അംഗമായ അദ്ദേഹം പ്രഗല്ഭനായ ഭരണതന്ത്രജ്ഞനായിരുന്നു.
തിരുവിതാംകൂർ മഹാരാജാവ് സ്വാതിതിരുനാളിന്റെ ക്ഷണമനുസരിച്ച് സദർകോടതി ജഡ്ജി, കൊട്ടാരത്തിൽ ചൌസദാരി കമ്മീഷണർ എന്നീ നിലകളിലും ഉന്നതപദവികൾ അലങ്കരിച്ച വ്യക്തിയാണ് ശങ്കരനാഥ ജ്യോത്സർ.
കണ്ണൂർ ജില്ലയിലെ കരിവെള്ളൂരിൽ സാമന്തകുടുംബമായ വങ്ങാട്ട് മഠത്തിൽ മലയാള വർഷം 965 മിഥുനമാസം 32-ആം തീയതി(1790 ജൂലൈ 16) ജനിച്ചു.
അമ്മ വങ്ങാട്ട് മഠത്തിൽ പാർവ്വതി പിളളയാതിരി.
അച്ഛൻ പട്ടൊടം ഇല്ലത്ത് അഗ്നിശർമ്മൻ നമ്പൂതിരി.
പലിയേരി എഴുത്തച്ഛനായിരുന്നു ഇദ്ദേഹത്തിന്റെ ഗുരു .
തീർത്ഥാടനത്തിനായി കാശിയിലെക്ക് തിരിച്ച ശങ്കരൻ വഴിയിൽ വരാഹാചാര്യൻ എന്ന യതിവര്യനെ പരിചയപ്പെടുകയും ശിഷ്യത്വം സ്വീകരിക്കുകയും ചെയ്തു.
അദ്ദേഹത്തിൽ നിന്നും ധർമശാസ്ത്രം , മന്ത്രശാസ്ത്രം , പക്ഷിശാസ്ത്രം , വേദാന്തം എന്നിവ സ്വയത്തമാക്കി.
തുടർന്ന് പുണ്യനഗരമായ കാഞ്ചീപുരത്ത് എത്തി.
പ്രസിദ്ധമായ കാമാക്ഷി ക്ഷേത്രത്തിൽ ഒരു മണ്ഡലക്കാലം ഭജനമിരുന്നു.
അവിടുത്തെ പാലാർ നദിയിൽ കുളിച്ചുകൊണ്ടിരിക്കെ ലഭിച്ച ശ്രീ കാമാക്ഷി ദേവിയുടെ വിഗ്രഹത്തെ കരിവെള്ളൂർ വങ്ങാട്ട് മഠത്തിനു സമീപം ഒരു ക്ഷേത്രം നിർമിച്ചു പ്രതിഷ്ഠിച്ചു.
തുടർന്ന് കാശിയിലെത്തിയ ശങ്കരൻ അവിടെ മണികർണികാ ഘട്ടിൽ ഒരു സത്രം പണിയിച്ചു.
അത് ജോഷിഘട്ട് എന്ന പേരിൽ ഇന്നും അറിയപ്പെടുന്നു.
ഹിമാലയസാനുവിലെ കൊട്ടകാംഗ്രയിലെ  രാജാവായ ശ്യാം ശേർശന്ദ് ആസ്ഥാനപണ്ഡിതനായി ഇദ്ദേഹത്തെ നിയമിച്ചു .
ലാഹോർ സിംഹമെന്നറിയപ്പെടുന്ന പഞ്ചാബ് രാജാവ് ശങ്കരന്റെ കഴിവുകൾ മനസ്സിലാക്കി ശ്യാം  ശേർശന്ദിൽ  നിന്നും രാജധാനിയിലേക്ക് ക്ഷണിച്ചു അധ്യാത്മവിദ്യാ ഉപദേഷ്ടാവും മന്ത്രിയുമാക്കി.
ഗവർണർ ജനറൽ വില്യം ബെന്റിക് പ്രഭു ഉത്തമപുരുഷ് നിർമ്മലബുദ്ധ് ജൊഷി ശങ്കരനാഥ് ദി സ്പിരിച്വൽ അഡ്വൈസർ ഒഫ് ഹിസ് ഹൈനസ് രഞ്ജിത് സിംഹ് ദി ലയൺ ഒഫ് ലാഹോർ എന്ന വിശേഷണം നൽകി.
അദ്ദേഹത്തിന്റെ കഴിവുകൾ മനസ്സിലാക്കിയ സ്വാതി തിരുനാൾ മഹാരാജാവ് അദ്ദേഹത്തെ 1844-ൽ തിരുവിതാംകൂറിലേക്ക് ക്ഷണിക്കുകയും സദർ കോടതിയിലെ  ജഡ്ജിയായി നിയമിച്ചു.
തുടർന്ന് കൊട്ടാരം ഫൗസദാരി കമ്മീഷണരായി.
പാലക്കാട് ജില്ലയിലെ വടക്കഞ്ചേരിയിൽ ഒരു കാമാക്ഷി ക്ഷേത്രവും സത്രവും പണിയിച്ചു.
കൊല്ലവർഷം 1034 തുലാം മാസം 28-ആം തീയതി ( 1859-ൽ) അന്തരിച്ചു .
കൃതികൾ ജ്ഞാനവാസിഷ്ഠം ദേവീഭാഗവതഭാഷ്യം നാമഭാഷ്യം കാശീഖണ്ഡം ഗൌരീതന്ത്രം അവലംബം
പോളണ്ട് ഇംഗ്ലീഷ് വിലാസം https://ml.wikipedia.org/wiki/Poland
പോളണ്ട് (ഔദ്യോഗിക നാമം: റിപബ്ലിക് ഓഫ് പോളണ്ട് ) മധ്യയൂറോപ്പിലെ ഒരു രാജ്യമാണ്.
പടിഞ്ഞാറ് ജർമ്മനി , കിഴക്ക് യുക്രെയിൻ , ബലാറസ് , തെക്ക് ചെക്ക് റിപബ്ലിക് , സ്ലൊവാക്യ , വടക്ക് ലിത്വാനിയ , റഷ്യ, ബാൾട്ടിക് കടൽ എന്നിവയാണ് അതിർത്തികൾ.
ഡെന്മാർക്കുമായി സമുദ്രാതിർത്തിയുമുണ്ട്.
2004 മേയ് ഒന്നുമുതൽ യൂറോപ്യൻ യൂണിയനിലും അംഗമാ‍ണ്.
മേരീക്യൂറിയുടെ ജന്മദേശമാണ് 3.85 കോടി ജനസംഖ്യയുമായി ഇത് യൂറോപ്യൻ യൂണിയൻ രാജ്യങ്ങളിൽ അഞ്ചാം സ്ഥാനത്താണ്.
പോളണ്ടിന്റെ തലസ്ഥാനവും ഏറ്റവും വലിയ നഗരവും വാർസോ ആണ്..
മറ്റു പ്രധാന നഗരങ്ങൾ ക്രാകോവ്, ലോഡ്സ്, വ്രോക്ലാവ്, പൊസ്നാൻ ഗെഡാൻഷ്ക്, സ്കെഷെചിൻ എന്നിവയാണ്.
പോളണ്ടിന്റെ ഭൂപ്രകൃതി ബാൾട്ടിക് സമുദ്രങ്ങളുടെ തീരങ്ങളിൽ നിന്ന് വടക്ക് സുഡറ്റിസും  തെക്ക് കാർപാത്യൻ മലനിരകൾവരെയും വ്യാപിച്ചു കിടക്കുന്നു.
വടക്ക് കിഴക്ക് ഭാഗത്ത് ലിത്വേനിയയും റഷ്യയുടേ കലിനിൻ ഗ്രാഡ് ഒബ്ലാസുമായും കിഴക്ക് ഭാഗത്ത് ബെലറൂസും ഉക്രയിനുമായും തെക്ക് സ്ലോവാക്കിയയും ചെക്ക് റിപ്പബ്ലിക്കുമായും പടീഞ്ഞാറ് ജർമനിയുമായും അതിർത്തി പങ്കിടുന്നു.
Poland എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫുട്ബോളിൽ, ആരാധകരുടെ അടിസ്ഥാന ലക്ഷ്യം മത്സര സമയത്ത് അവരുടെ ടീമിനെ പ്രോത്സാഹിപ്പിക്കുക എന്നതാണ്.
ലോകത്തിൽ ഏറ്റവും കൂടുതൽ ജനപ്രിയതയുള്ള കായിക വിനോദമാണ്‌ കാൽപന്തുകളി അഥവാ ഫുട്ബോൾ .
പതിനൊന്നു പേരടങ്ങുന്ന രണ്ടു ടീമുകൾ തമ്മിലുളള മത്സരമാണിത്‌.
ചതുരാകൃതിയിലുള്ള മൈതാനത്തിലാണ് കളി നടക്കുന്നത്.
മൈതാനത്തിന്റെ രണ്ടറ്റത്തും ഗോൾ പോസ്റ്റ് സ്ഥാപിച്ചിരിക്കും.
ഗോളാകൃതിയിലുള്ള പന്ത് എതിർ ടീമിന്റെ ഗോളിൽ എത്തിക്കുകയാണ് ടീമുകളുടെ ലക്ഷ്യം.
ഏറ്റവും കൂടുതൽ ഗോൾ നേടുന്നവർ കളി ജയിക്കുന്നു.
കാലുകൊണ്ടാണു പ്രധാനമായും ഫുട്ബോൾ കളിക്കുന്നതെങ്കിലും കയ്യൊഴികെ മറ്റെല്ലാ ശരീര ഭാഗങ്ങളും കളിക്കാർ ഉപയോഗപ്പെടുത്തുന്നുണ്ട്‌.
എന്നാൽ ഇരുടീമിലെയും ഗോൾകീപ്പർമാർക്ക്‌ പന്തു കൈകൊണ്ടു തൊടാം.
കളി നിയന്ത്രിക്കുന്നതിന് കളിക്കളത്തിനകത്ത് ഒരു പ്രധാന റഫറിയും, മൈതാനത്തിന്റെ ഇരു പാർശ്വങ്ങളിലും ഓരോ സഹ റഫറിമാരും ഉണ്ടാകും.
ചൈനയിലെ ഹാൻ സാമ്രാജ്യകാലത്താണ് ഫുട്ബോളിന്റെ ആദ്യരൂപം കളിച്ചിരുന്നതായി കണക്കാക്കുന്നത്.
ഫുട്ബോൾ എന്ന പേരിൽ അമേരിക്കയിൽ മറ്റു ചില കളികളുമുണ്ട്‌.
അതിനാൽ തെറ്റിദ്ധാരണ ഒഴിവാക്കാൻ കാൽപന്തുകളി അവിടെ സോക്കർ എന്നും അറിയപ്പെടുന്നു.
അസോസിയേഷൻ ഫുട്ബോൾ എന്നത് മറ്റൊരു പേരാണ്.
ഫെഡറേഷൻ ഓഫ്‌ ഇന്റർനാഷണൽ ഫുട്ബോൾ അസോസിയേഷൻ, ഫിഫ ആണ്‌ ഈ കളിയുടെ നിയമങ്ങൾ പരിഷ്ക്കരിക്കുന്നതും നടപ്പിലാക്കുന്നതും.
ലളിതമായ നിയമങ്ങളും പരിമിതമായ സൗകര്യങ്ങളുമാണ് ഫുട്ബോളിനെ ജനപ്രിയമാക്കുന്നത്.
200 രാജ്യങ്ങളിലായി കോടിക്കണക്കിനാളുകൾ ഈ കായികവിനോദത്തിലേർപ്പെടുന്നുണ്ട്‌.
ലാറ്റിനമേരിക്കൻ രാജ്യങ്ങൾ, യൂറോപ്പ്‌ എന്നിവിടങ്ങളിലാണ്‌ ഫുട്ബോളിന്‌ ഏറ്റവും പ്രചാരമുളളത്‌.
ഫിഫയുടെ അംഗീകാരമില്ലാത്ത സെവൻസ്‌ ഫുട്‌ബോളിന്‌ ദക്ഷിണേന്ത്യൻ സംസ്ഥാനങ്ങളിൽ പ്രചാരമുണ്ട്‌.
കളിക്രമം
പതിനൊന്നു പേർ വീതമടങ്ങുന്ന രണ്ടു ടീമുകൾ തമ്മിലാണ്‌ ഫുട്ബോൾ മത്സരം.
പന്ത് കൈക്കലാക്കി എതിർ ടീമിന്റെ വലയിൽ (ഗോൾ പോസ്റ്റ്‌) എത്തിക്കുകയാണു ലക്ഷ്യം.
നിശ്ചിത സമയമായ 90 മിനിട്ടിന്റെ പരിധിക്കുള്ളിൽ ഏറ്റവും കൂടുതൽ ഗോൾ നേടുന്ന ടീം കളി ജയിക്കുന്നു.
ഇരു ടീമുകളും തുല്യ ഗോളുകളാണ്‌ നേടിയതെങ്കിൽ കളി സമനിലയിലാകും.
പന്തു വരുതിയിലാക്കി കാലുകൾ കൊണ്ടു നിയന്ത്രിച്ച്‌ മുന്നോട്ടു നീങ്ങി, ടീമംഗങ്ങൾ തമ്മിൽ പരസ്പരം പന്തു കൈമാറി ഗോൾ വലയത്തിനടുത്തെത്തുമ്പോൾ ഗോൾ കീപ്പറെ കബളിപ്പിച്ച്‌ പന്തു വലയിലാക്കുക എന്നതാണ് കളിയുടെ ക്രമം‌.
പന്തു കൈക്കലാക്കി ഗോളാക്കാനായി ഇത്തരത്തിൽ ടീമുകൾ തമ്മിൽ നടക്കുന്ന മത്സരമാണ്‌ ഫുട്ബോളിനെ ആവേശഭരിതമാക്കുന്നത്‌.
പന്തു കളിക്കളത്തിന്റെ അതിർത്തി വരയ്ക്കു പുറത്തേക്കു പോകുമ്പോഴോ കളി നിയന്ത്രിക്കുന്ന റഫറി നിർത്തി വയ്ക്കുമ്പോഴോ മാത്രമേ ഫുട്ബോൾ കളി നിശ്ചലമാകുന്നുള്ളു.
കളിനിയമങ്ങൾ ഉത്ഭവവും മാറ്റങ്ങളും
പല പ്രദേശങ്ങളിലായി വിവിധ നിയമങ്ങളുടെ അടിസ്ഥാനത്തിൽ കളിച്ചിരുന്ന ഫുട്ബോളിന്റെ നിയമങ്ങൾ ദീർഘകാല ശ്രമങ്ങളുടെ ഫലമായാണ്‌ ക്രോഡീകരിക്കപ്പെട്ടത്‌.
ഇതിനുളള ശ്രമങ്ങൾ ശക്തമായത്‌ പത്തൊമ്പതാം നൂറ്റാണ്ടിന്റെ മധ്യത്തിലാണ്‌.
ഇന്നു നിലവിലുളള നിയമങ്ങളുടെ ഏകദേശ ചിത്രം രൂപപ്പെടുത്തിയതു കേംബ്രിഡ്ജിലെ ട്രിനിറ്റി കോളജാണ്‌.
1848ൽ ഇംഗ്ലണ്ടിലെ വിവിധ ടീമുകളെ ചർച്ചയ്ക്കിരുത്തിയാണ്‌ ഇതു സാധ്യമാക്കിയത്‌.
കളിനിയമങ്ങളുടെ ക്രോഡീകരണത്തിനുളള ശ്രമങ്ങൾ 1863ൽ ദ്‌ ഫുട്ബോൾ അസോസിയേഷൻ ( എഫ്‌. എ) എന്ന സംഘടനയുടെ രൂപവത്കരണത്തിനു കാരണമായി.
ആ വർഷാന്ത്യം ഫുട്ബോളിന്റെ ആദ്യത്തെ നിയമ പട്ടിക പുറത്തിറങ്ങി.
കളിനിയമങ്ങൾ രൂപപ്പെടുത്തുന്നതിൽ ഇപ്പോൾ പ്രധാന പങ്കു വഹിക്കുന്നത്‌ ഇന്റർനാഷണൽ ഫുട്ബോൾ അസോസിയേഷൻ ബോർഡ്‌ (ഐ.എഫ്‌.എ.ബി.) എന്ന സംഘടനയാണ്‌.
1882ലാണ് ‌ ഇതു രൂപീകൃതമായത്‌.
1904ൽ പാരിസിൽ രൂപംകൊണ്ട ഫിഫ , ഐ.എഫ്‌.
എ.ബി.യുടെ നിയമങ്ങൾ പിന്തുടരുമെന്നു പ്രഖ്യാപിച്ചു.
കാലക്രമത്തിൽ ഫുട്ബോളിലെ ഏറ്റവും ശക്തമായ സംഘടനയായി ഫിഫ മാറി.
ഇന്ന് ഐ.എഫ്‌.
എ.ബി.യിൽ ഏറ്റവും കൂടുതൽ പ്രതിനിധികളുള്ളത്‌ ഫിഫയിൽ നിന്നാണ്‌.
ഔദ്യോഗികമായി പതിനേഴ്‌ പ്രധാന നിയമങ്ങളാണുളളത്‌.
എല്ലാ വിഭാഗത്തിലുമുളള ഫുട്ബോൾ കളിയിലും ഈ നിയമങ്ങളാണ്‌ പ്രാവർത്തികമാകുന്നതെങ്കിലും വനിതാ, ജൂണിയർ തലങ്ങളിൽ ചില്ലറ മാറ്റങ്ങൾ വരുത്തുവാൻ ദേശീയ അസോസിയേഷനുകൾക്ക്‌ അധികാരമുണ്ട്‌.
ഈ നിയമങ്ങൾക്കു പുറമേ ഐ.എഫ്‌.
എ.ബി. പുറപ്പെടുവിക്കുന്ന പ്രത്യേക മാർഗനിർദ്ദേശങ്ങളും കളിയുടെ നടത്തിപ്പിനായി ഉപയോഗിക്കുന്നു.
കളിക്കാർ ഫുട്ബോൾ.
ഓരോ ടീമിലും പതിനൊന്നു കളിക്കാരുണ്ടാവണം(പകരക്കാരെ കൂടാതെ).
ഇവരിലൊരാൾ ഗോൾകീപ്പർ ആയിരിക്കും.
പന്തു കൈകൊണ്ടു തൊടുവാൻ അനുവാദമുളള ഏക കളിക്കാരൻ ഗോൾ കീപ്പറാണ്‌.
എന്നാൽ പെനാൽറ്റി ഏരിയ ( ഗോൾ പോസ്റ്റിനു മുന്നിലുള്ള 18 വാര ബോക്സ്‌)യ്ക്കുള്ളിൽ വച്ചു മാത്രമേ ഗോൾ കീപ്പർക്കും പന്തു കൈകൊണ്ടു തൊടുവാൻ അനുവാദമുള്ളു.
കളിക്കാർ ഷർട്ട്‌ അഥവാ ജേഴ്സി , നിക്കർ, സോക്സ്‌ എന്നിവ ധരിച്ചിരിക്കണം.
തനിക്കോ മറ്റു കളിക്കാർക്കോ പരിക്കേൽക്കുന്ന വിധത്തിൽ യാതൊന്നും ധരിക്കാൻ പാടില്ല.
ഇതിൽ മോതിരം മാല എന്നിങ്ങനെയുള്ള ആഭരണങ്ങളും ഉൾപ്പെടും.
കളി പുരോഗമിക്കുന്നതിനിടെ ചില കളിക്കാർക്ക്‌ പകരക്കാരെ ഇറക്കാം.
രാജ്യാന്തര മത്സരങ്ങളിലും മറ്റ്‌ ദേശീയ മത്സരങ്ങളിലും ഇത്തരം പകരക്കാരുടെ എണ്ണം മൂന്നായി നിജപ്പെടുത്തിയിട്ടുണ്ട്‌.
എന്നാൽ ചില സൗഹാർദ്ദ മൽസരങ്ങളിൽ ഇതിനു പരിധി ഇല്ല.
കളത്തിലുള്ള ഒരു താരം പരിക്കേൽക്കുമ്പോഴോ തളരുമ്പോഴോ അല്ലെങ്കിൽ അയാളുടെ കളിനിലവാരം താഴുന്നുവെന്ന് പരിശീലകനു തോന്നുമ്പോഴോ ആണ്‌ സാധാരണ പകരക്കാരെ ഇറക്കുന്നത്‌.
അങ്ങനെ പകരക്കാരൻ കളത്തിലിറങ്ങിയാൽ ഏതു താരത്തിനും പ്രസ്തുത മത്സരത്തിൽ പിന്നീടു കളിക്കാനാകില്ല.
സാധാരണയായി #1 മുതൽ #5 വരെയുള്ള അളവുകളിൽ പന്തുകൾ ലഭ്യമാണ്.
അളവിന്റെ നംബർ കൂടുന്നതിനനുസരിച്ച് വലിപ്പവും കൂടുന്നു.
ഫിഫയുടെ അംഗീകാരമുള്ള കളികൾക്ക് ലോകമെങ്ങും ഉപയോഗിക്കുന്നത് #5 അളവിലുള്ള പന്തുകളാണ്.
ഈ പന്തുകൾക്ക് 68 മുതൽ 70 സെ.
മീ വരെ ചുറ്റളവും 410 മുതൽ 450 വരെ ഗ്രാം ഭാരവും ഉണ്ടായിരിക്കണം.
അവയിലെ വായുമർദ്ദം സാധാരണ അന്തരീകഷമർദ്ദത്തിന്റെ 0.6 മുതൽ 1.1 വരെ മടങ്ങ് ആകാം.
ആദ്യകാലത്ത് ഏതാനും ഷഡ്ഭുജരൂപത്തിലുള്ള  തുകൽക്കഷണങ്ങൾ തമ്മിൽ തുന്നിച്ചേർത്ത് ഗോളാകൃതിയിലാക്കിയാണ് കാൽപ്പന്തുകൾ നിർമ്മിച്ചിരുന്നത്.
കാറ്റു നിറക്കാൻ അവക്കകത്ത് റബ്ബർ കൊണ്ടുള്ള ഒരു ബ്ലാഡർ ഉണ്ടാകും.
ഇതിൽ പമ്പുപയോഗിച്ച് കാറ്റു നിറച്ച് അതിന്റെ വായ് ഭദ്രമായി കെട്ടി പന്തിനകത്തു കയറ്റിവച്ച് പന്തിന്റെ പുറംവായ് ഷൂലേസുകൾ കെട്ടുന്ന മട്ടിൽ ചരടുപയോഗിച്ച് കെട്ടിയുറപ്പിക്കുകയായിരുന്നു പതിവ്.
പിൽക്കാലത്ത് നേരിട്ട് കാറ്റ് നിറക്കാവുന്ന പന്തുകൾ നിലവിൽ വന്നു.
ഇവ നിർമ്മിക്കുന്നത് പ്രത്യേകതരം പ്ലാസ്റ്റിക്കുകളായ പോളിയുറേത്തേൻ ഉപയോഗിച്ചാണ്.
കളിക്കളം ഫുട്ബോൾ മൈതാനത്തിന്റെ വിവിധ ഭാഗങ്ങൾ
100 മുതൽ 110 മീറ്റർ വരെ നീളവും 64-75 മീറ്റർ വരെ വീതിയുമുളള കളിക്കളമായിരിക്കണം മുതിർന്നവരുടെ ഫുട്ബോൾ മത്സരത്തിനുപയോഗിക്കുന്നത്‌.
ദീർഘ ചതുരാകൃതിയിലായിരിക്കണം കളിക്കളം.
നീളമുളള അതിർത്തിവര ടച്ച്‌ ലൈൻ എന്നും നീളം കുറഞ്ഞത്‌ ഗോൾ ലൈൻ എന്നും അറിയപ്പെടുന്നു.
ഇരുവശത്തെയും ഗോൾ ലൈനുകളിലാണ്‌ ഗോൾപോസ്റ്റുകളുടെ സ്ഥാനം.
ഗോൾ പോസ്റ്റിനു മുന്നിലുളള 16.3 മീറ്റർ സ്ഥലത്താണ്‌ പെനാൽറ്റി ബോക്സ്‌ .
ഗോൾ ലൈനിൽ നിന്നും കളത്തിലേക്ക്‌ 18 വാര തള്ളി നിൽക്കുന്നതിനാൽ 18 യാർഡ്‌ ബോക്സ്‌ എന്നും ഈ പ്രദേശം അറിയപ്പെടുന്നു.
കളിക്കളത്തിലെ ഏറ്റവും പ്രധാനപ്പെട്ട സ്ഥലമാണിത്‌.
ഈ വരയ്കു വെളിയിൽ വച്ച്‌ ഗോൾകീപ്പർ പന്തു കൈകൊണ്ടു തൊട്ടാലോ ബോക്സിനുള്ളിൽ വച്ച്‌ ഗോൾ ലക്ഷ്യമാക്കുന്ന കളിക്കാരനെ എതിർ ടീമിലെ ഡിഫൻഡർ ഫൌൾ ചെയ്താലോ സാധാരണ ഗതിയിൽ പെനാൽറ്റി കിക്ക്‌ നൽകി ശിക്ഷിക്കപ്പെടും.
ഗോൾ പോസ്റ്റ്
രണ്ട് ഗോൾപോസ്റ്റുകൾക്കുമിടയിൽ 7.32 മീറ്റർ(8 വാര) അകലവും അവയെ ബന്ധിപ്പിക്കുന്ന മുകൾത്തണ്ടിന്റെ അടിവശത്തിന് തറനിരപ്പിൽനിന്ന് 2.44 മീറ്റർ (8 അടി) ഉയരവുമുണ്ടായിരിക്കണമെന്നാണ് അന്താരാഷ്ട്രനിയമം.
പോസ്റ്റുകൾക്കും മുകൾത്തണ്ടിനും 12 സെ.
(5 ഇഞ്ച്) കനവും വീതിയും വേണമെന്നും നിബന്ധനയുണ്ട്.
കളിസമയം
45 മിനുട്ട്‌ വീതമുളള ഇരു പകുതികളിലായാണ്‌ ഫുട്ബോൾ മത്സരം നടക്കുക.
പതിനഞ്ചു മിനുട്ടാണ്‌ ഇടവേള.
മത്സരത്തിലെ വിജയിയെ കണ്ടെത്തണമെന്ന് നിർബന്ധമുളളപ്പോൾ (ഉദാ: ലോകകപ്പ് നോക്കൗട്ട് മത്സരങ്ങൾ) കളി 30 മിനുട്ട് (15x2) അധികസമയത്തേക്കു നീട്ടുന്നു.
എന്നിട്ടും സമനിലയാണു ഫലമെങ്കിൽ പെനാൽറ്റി ഷൂട്ടൌട്ടിനെ ആശ്രയിക്കുന്നു.
പെനാൽറ്റി ഷൂട്ടൌട്ടിലൂടെ വിജയികളെ കണ്ടെത്തുന്ന രീതിക്കുപകരമായി 1990കൾ മുതൽ രണ്ടു പരീക്ഷണങ്ങൾ നടത്തിയിരുന്നു.
അധിക സമയം തുടങ്ങിയ ശേഷം ആദ്യം ഗോൾ നേടുന്ന ടീമിനെ വിജയിയായി പ്രഖ്യാപിക്കുകയായിരുന്നു ആദ്യ രീതി.
ഇതിനെ ഗോൾഡൻ ഗോൾ എന്നു വിശേഷിപ്പിക്കുന്നു.
ഇതിൽ അധികസമയത്ത് ഒരു ടീം ഗോളടിച്ചാൽ അപ്പോൾ തന്നെ കളി നിർത്തി അവരെ വിജയികളായി പ്രഖ്യാപിക്കും.
ഇതിനു ശേഷം നടത്തിയ പരീക്ഷണമാണ്‌ സിൽവർ ഗോൾ .
അതായത്‌ അധിക സമയത്തിലെ ഏതു പകുതിയിലാണോ ഗോളടിക്കുന്നത് ആ പകുതി മുഴുവൻ കഴിയാൻ കാത്തു നിൽക്കുകയും വീണ്ടും തുല്യത പാലിക്കുകയാണെങ്കിൽ മാത്രം രണ്ടാം പകുതിയോ ഷൂട്ടൗട്ടോ തുടങ്ങുകയും ചെയ്യുന്ന രീതിയെ ആണിങ്ങനെ വിളിക്കുന്നത് രണ്ടു രീതികളും ഇപ്പോൾ നിലവിലില്ല.
റഫറിയാണ്‌ ഫുട്ബോൾ മത്സരത്തിന്റെ സമയപാലകൻ.
കളിക്കിടയിൽ പരിക്ക് കാരണം നഷ്ടപ്പെടുന്ന സമയം നാലാം റഫറിയുടെ സഹായത്താൽ ഇരുപകുതികളിലുമായി കൂട്ടിച്ചേർക്കുന്നതും റഫറിതന്നെയാണ്‌.
ഇങ്ങനെ കൂട്ടിച്ചേർക്കുന്ന സമയത്തെ ഇൻ‌ജ്വറി സമയമെന്നു പറയുന്നു.
കളിനിയന്ത്രണം
കളിക്കളത്തിനകത്തുള്ള റഫറിയാണ്‌ ഫുട്ബോൾ മത്സരം നിയന്ത്രിക്കുക.
കളിനിയമങ്ങൾക്കനുസരിച്ച്‌ കളി മുന്നോട്ടു കൊണ്ടുപോവുകയാണ്‌ റഫറിയുടെ ദൌത്യം.
റഫറിയുടെ തീരുമാനം അന്തിമമാണ്‌.
പ്രധാന റഫറിയെ സഹായിക്കുവാൻ രണ്ടു അസിസ്റ്റന്റ്‌ റഫറി മാരും ഉണ്ടാകും.
സുപ്രധാന മത്സരങ്ങളിൽ നാലാമതൊരാളെയും കളിനിയന്ത്രണത്തിനായി കരുതാറുണ്ട്‌.
കളി തുടങ്ങുന്ന രീതികൾ
കിക്കോഫിലൂടെയാണ്‌ മത്സരം തുടങ്ങുന്നത്‌.
കളിക്കളത്തിലെ മധ്യവൃത്തത്തിൽ നിന്നാണ്‌ കിക്കോഫ്‌ /തുടങ്ങുന്നത്‌.
കിക്കോഫ്‌ എടുക്കുന്ന ടീമിലെ രണ്ടു കളിക്കാരൊഴികെ ബാക്കിയുളളവർ മധ്യവൃത്തത്തിനു വെളിയിലായിരിക്കണം.
ആദ്യത്തെ കിക്കോഫ്‌ കഴിഞ്ഞാൽ പന്ത്‌ പുറത്തു പോവുകയോ റഫറി കളി നിർത്തി വയ്ക്കുകയോ ചെയ്യുന്ന സമയമൊഴികെ കളി തുടർന്നുകൊണ്ടിരിക്കും.
കളി പുനരാരംഭിക്കുന്നത്‌ താഴെ പറയുന്ന രീതികളിലാണ്‌.
കിക്കോഫ്‌- ഏതെങ്കിലുമൊരു ടീം ഗോൾ നേടുമ്പോഴും ഇടവേളയ്ക്കു ശേഷവും.
ത്രോ ഇൻ- ഒരു കളിക്കാരന്റെ പക്കൽ നിന്നും പന്ത്‌ ടച്ച്‌ ലൈൻ കടന്നു പുറത്ത്‌ പോയാൽ എതിർ ടീമിന്‌ അനുകൂലമായ ത്രോ ഇൻ അനുവദിക്കും.
കളത്തിനു പുറത്തു നിന്നും പന്ത്‌ അകത്തേക്കെറിയുകയാണിവിടെ.
ഗോൾ കിക്ക്‌- പന്തു സ്ട്രൈക്കറുടെ പക്കൽ നിന്നും ഗോൾലൈനു പുറത്തേക്കു പോകുമ്പോൾ ഗോളി പെനാൽട്ടി ബോക്സിനകത്തുനിന്നും എടുക്കുന്നത്.
കോർണർ കിക്ക്‌- ഏതെങ്കിലുമൊരു ടീം സ്വന്തം ഗോൾ ലൈനു പുറത്തേക്കു പന്തടിച്ചു കളഞ്ഞാൽ.
ഇൻഡയറക്ട്‌ ഫ്രീകിക്ക്‌- നിസാരമായ ഫൌളുകൾ വഴങ്ങുന്ന ടീമിനെതിരെയാണ്‌ ഇത്തരം കിക്കുകൾ.
ഡയറക്ട്‌ ഫ്രീകിക്ക്‌- ഫൌൾ അൽപം കൂടി ഗൗരവമുളളതാകുമ്പോൾ ഡയറക്ട്‌ ഫ്രീകിക്കിലൂടെ കളിതുടരും.
പെനാൽറ്റി കിക്ക്‌- സ്വന്തം പെനാൽറ്റിബോക്സിൽ‍ ഫൌൾ വഴങ്ങുന്ന ടീമിനെതിരെയാണ്‌ പെനാൽറ്റി കിക്ക്‌ വിധിക്കുക.
ഗോളിയെ മാത്രം മുന്നിൽ നിർത്തി ഗോൾ ലൈനു തൊട്ടു മുൻപിലുള്ള പെനാൽറ്റി സ്പോട്ടിൽ നിന്ന് ഈ കിക്കെടുക്കുന്നു.
ഡ്രോപ്ഡ്‌ ബോൾ- ആർക്കെങ്കിലും പരിക്കു പറ്റിയോ സമാനമായ കാരണങ്ങൾകൊണ്ടോ കളിനിർത്തിവച്ചാൽ പുനരാരംഭിക്കുന്ന രീതിയാണിത്‌.
ഇതിലേതു രീതി ആണെങ്കിലും കളി ഏതവസരത്തിലും വീണ്ടും തുടങ്ങുവാൻ പന്ത് എറിയുകയോ അടിക്കുകയോ കൈമാറുകയോ ചെയ്യുന്ന കളിക്കാരന്‌ വേറേതെങ്കിലും കളിക്കാരൻ പന്ത് തൊട്ടതിനു ശേഷമേ വീണ്ടും തൊടാൻ അനുവാദമുണ്ടായിരിക്കുകയുള്ളൂ.
ഗോൾകിക്കെടുക്കുമ്പോൾ കിക്കെടുത്തു കഴിഞ്ഞ് പന്ത് പെനാൽട്ടി ഏരിയക്ക് പുറത്തെത്തിയതിനു ശേഷം മാത്രമെ ഗോളിയ്ക്കോ അയാളുടെ സഹകളിക്കാർക്കോ(എതിർടീമിനു ബാധകമല്ല) പന്ത് തൊടാനവകാശമുള്ളൂ.
അന്താരാഷ്ട്ര ഫുട്ബോൾ
ഫുട്ബോളിനെ രാജ്യാന്തര തലത്തിൽ നിയന്ത്രിക്കുന്നത്‌ ഫിഫയാണ്‌.
ഫിഫയുടെ കീഴിൽ ഓരോ ഭൂഖണ്ഡങ്ങൾക്കും കോൺഫെഡറേഷനുകളും അവയ്ക്കു കീഴിൽ ദേശീയ അസോസിയേഷനുകളുമുണ്ട്‌.
താഴെ പറയുന്നവയാണ്‌ കോൺഫെഡറേഷനുകൾ ഏഷ്യ: ഏഷ്യൻ ഫുട്ബോൾ കോൺഫെഡറേഷൻ ( എ. എഫ്‌. സി.) ആഫ്രിക്ക: കോൺഫെഡറേഷൻ ഓഫ്‌ ആഫ്രിക്കൻ ഫുട്ബോൾ ( സി. എ. എഫ്‌.) വടക്കേ അമേരിക്ക: കോൺഫെഡറേഷൻ ഓഫ്‌ നോർത്ത്‌ സെൻ ട്രൽ അമേരിക്കൻ ആൻഡ്‌ കരിബിയൻ അസോസിയേഷൻ ഓഫ്‌ ഫുട്ബോൾ ( കോൺകാഫ്‌ ) യൂറോപ്‌: യൂണിയൻ ഓഫ്‌ യൂറോപ്യൻ ഫുട്ബോൾ അസോസിയേഷൻസ്‌ ( യുവേഫ ) ഓസ്ട്രേലിയ: ഓഷ്യാന ഫുട്ബോൾ കോൺഫെഡറേഷൻ( ഒ. എഫ്‌. സി.) തെക്കേ അമേരിക്ക: സൗത്ത്‌ അമേരിക്കൻ ഫുട്ബോൾ കോൺഫെഡറേഷൻ( കോൺമിബോൾ) പ്രധാന രാജ്യാന്തര ഫുട്ബോൾ മത്സരങ്ങൾ
ഫുട്ബോളിലെ ഏറ്റവും പ്രധാന മത്സരം ലോക കപ്പ്‌ ആണ്‌.
നാലു വർഷം കൂടുമ്പോൾ ഫിഫയാണ്‌ ഈ ഫുട്ബോൾ മേള സംഘടിപ്പിക്കുന്നത്‌.
പ്രാഥമിക തലത്തിൽ മത്സരിക്കുന്ന 190 ദേശീയ ടീമുകളിൽ നിന്നും 32 ടീമുകൾ ഒരു മാസം നീണ്ടു നിൽക്കുന്ന ലോക കപ്പ്‌ ഫുട്ബോൾ ചാമ്പ്യൻഷിപ്പിനു യോഗ്യത നേടുന്നു.
ലോക കപ്പ് മത്സരങ്ങൾ നടക്കുന്നതിനു മുൻപുള്ള 3 വർഷക്കാലയളവിൽ നടക്കുന്ന യോഗ്യതാ റൗണ്ട്  മൽസരങ്ങളിലൂടെയാണ് ഇപ്രകാരം 32 രാജ്യങ്ങൾ യോഗ്യത നേടുന്നത്.
വൻകരകളുടെ അടിസ്ഥാനത്തിലാണ് ആദ്യ ഘട്ട മത്സരങ്ങൾ നടക്കുന്നത്.
ഒളിമ്പിക്സ്‌ ഫുട്ബോൾ ആണ്‌ മറ്റൊരു പ്രധാന മത്സരം.
മറ്റു പ്രധാന മത്സരങ്ങൾ (ക്ലബ്‌ തലം ഉൾപ്പെടെ) യൂറോ കപ്പ്‌ യുവേഫ ചാമ്പ്യൻസ് ലീഗ് യുവേഫ യൂറോപ്പ ലീഗ് കോപ അമേരിക്ക കോപ ലിബർട്ടഡോറസ്‌ ആഫ്രിക്കൻസ്‌ നേഷൻസ്‌ കപ്പ്‌ ഏഷ്യൻ കപ്പ്‌ എ. എഫ്‌.
സി. ചാമ്പ്യൻസ്‌ ലീഗ്‌ കോൺകാഫ്‌ ഗോൾഡ്‌ കപ്പ്‌ ഓഷ്യാന കപ്പ്‌ മെർദേക്ക കപ്പ്‌ കോൺഫെഡറേഷൻസ് കപ്പ് ഇംഗ്ലീഷ് പ്രീമിയർ ലീഗ് സ്പാനിഷ്‌ ലീഗ് (ലാ ലീഗാ) സീരി എ (ഇറ്റലി) ജർമ്മൻ ബുണ്ടെസ്‌ലിഗാ ഇന്ത്യൻ സൂപ്പർ ലീഗ് അറബ് കപ്പ് ചേർത്തു വായിക്കേണ്ടവ പ്രശസ്തരായ ഫുട്ബോൾ താരങ്ങൾ പ്രശസ്തമായ ഫുട്ബോൾ ക്ലബുകൾ അവലംബം
ശാർദ സിൻഹ ഇംഗ്ലീഷ് വിലാസം https://ml.wikipedia.org/wiki/Sharda_Sinha
ഒരു ഇന്ത്യൻ മൈഥിലി ഭാഷാ നാടോടി ഗായികയാണ് ശാർദ സിൻ‌ഹ (1 ഒക്ടോബർ 1952).
ഭോജ്പുരി , മഗാഹി ഭാഷകളിലും അവർ പാടുന്നു.
ഛത് പൂജ പ്രമേയമായ "ഹോ ദിനനാഥ്" എന്ന ഗാനത്തിന്റെ മൈഥിലി പതിപ്പിന്റെപേരിൽ അവർ അറിയപ്പെടുന്നു.
2018 ലെ റിപ്പബ്ലിക് ദിനത്തോടനുബന്ധിച്ച് സിൻ‌ഹയ്ക്ക് ഇന്ത്യയിലെ ഏറ്റവും ഉയർന്ന മൂന്നാമത്തെ സിവിലിയൻ അവാർഡായ പത്മഭൂഷൺ ലഭിച്ചു.
2015 ൽ സംഗീതത്തിന് നൽകിയ സംഭാവനകൾക്ക് അവർക്ക് പത്മശ്രീ അവാർഡും ലഭിച്ചിരുന്നു.
ബിഹാറിലെ സുപോൾ ജില്ലയിലെ ഹാലാസിലാണ് സിൻഹ ജനിച്ചത്.
അവരുടെ ഭർതൃ വീട് (സസുരാൽ) ബീഹാറിലെ ബെഗുസാരായിലെ സിഹ്മ ഗ്രാമത്തിലാണ്.
മൈഥിലി നാടോടി ഗാനങ്ങൾ ആലപിച്ചുകൊണ്ട് അവരുടെ കരിയർ ആരംഭിച്ചു.
മൈഥിലി, ഭോജ്പുരി, മഗാഹി എന്നീ ഭാഷകളിലെ ഗാനങ്ങൾ സിൻഹ പാടുന്നു.
പ്രയാഗ് സംഗീത സമിതി അലഹബാദിൽ ബസന്ത് മഹോത്സവ സംഘടിപ്പിച്ചു.
അവിടെ വസന്തകാലത്തെ പ്രമേയമാക്കി സിൻഹ നിരവധി ഗാനങ്ങൾ അവതരിപ്പിച്ചു.
വസന്തത്തിന്റെ വരവ് നാടോടി ഗാനങ്ങളിലൂടെ വിവരിക്കുന്നു.
ദുർഗ്ഗാ പൂജ ആഘോഷവേളകളിൽ അവർ പതിവായി ഗാനങ്ങൾ അവതരിപ്പിക്കുന്നു.
മൗറീഷ്യസ് പ്രധാനമന്ത്രി നവീൻ രാംഗൂലം ബീഹാറിലെത്തിയപ്പോൾ അവർ പാടിയിരുന്നു.
ന്യൂഡൽഹിയിൽ പ്രഗതി മൈതാനത്തിൽ 2010 ലെ ബിഹാർ ഉത്സവ് ൽ സിൻഹ പങ്കെടുത്തിരുന്നു.
മൈനെ പ്യാർ കിയ (1989) എന്ന ഹിറ്റ് ചിത്രത്തിലെ "കഹെ തോ സേ സജ്‌ന", ബോളിവുഡ് ചിത്രമായ ഗാംഗ്‌സ് ഓഫ് വാസീപൂർ പാർട്ട് 2 ലെ "ടാർ ബിജ്‌ലി", ബോളിവുഡ് ചിത്രമായ ചാർഫൂട്ടിയ ചോകാരെയിലെ "കൗൻ സി നാഗാരിയ" എന്നീ ഗാനങ്ങളും സിൻഹ ആലപിച്ചു.
ശാരദ സിൻഹയും ഛത്തും
ഛത്തിന്റെ പര്യായമായ നാടോടി ഗായിക ശാരദ സിൻഹ ഒരു ദശാബ്ദത്തിന് ശേഷം 2016-ൽ ഛത്തിൽ രണ്ട് പുതിയ ഗാനങ്ങൾ പുറത്തിറക്കി.
അവളുടെ അവസാനത്തെ ഭക്തിഗാന ആൽബം 2006-ൽ പുറത്തിറങ്ങി.
ഗാനങ്ങളിൽ - സുപാവോ നാ മിലേ മായ്, പഹിലേ പഹിൽ ഛത്തി മയ്യാ തുടങ്ങിയ വരികൾക്കൊപ്പം - ഛത്ത് സമയത്ത് ബീഹാറിലേക്ക് വരാൻ ശാരദ ആളുകളെ പ്രേരിപ്പിക്കുന്നു.
കെൽവാ കേ പാട് പർ ഉഗലൻ സൂരജ് മാൽ ജാകെ ജുകെ, ഹേ ഛത്തി മയ, ഹോ ദിനനാഥ്, ബഹാംഗി ലചകത് ജായേ, റോജെ റോജെ ഉഗേല, സുന ഛത്തി മായ്, ജോഡെ ജോഡേ സുപാവ, പട്‌ന കേ ഘാട്ട് പർ എന്നിവയാണ് ഉത്സവകാലത്ത് ആലപിച്ച മറ്റ് ഛാത്ത് ഗാനങ്ങൾ.
പഴയതാണെങ്കിലും പാട്ടുകൾ പ്രസക്തമാണ്, എല്ലാ വർഷവും ഭക്തർ അവ വായിക്കുന്നു.
തക്കാളി ഇംഗ്ലീഷ് വിലാസം https://ml.wikipedia.org/wiki/Tomato
Solanaceae സസ്യകുടുംബത്തിൽപ്പെട്ട ബഹുവർഷസസ്യമാണ് .
ശാസ്ത്രീയ നാമം ലൈക്കോപെർസിക്കോൺ എസ്ക്കുലന്റം ( Lycopersicon esculentum ).
തക്കാളി (Tomato).
തെക്ക്, വടക്ക് അമേരിക്കൻ വൻ‌കരകളിലായി മെക്സിക്കോ മുതൽ പെറു വരെയുള്ള പ്രദേശങ്ങളാണ് തക്കാളിയുടെ ജന്മദേശം‍.
മധ്യ അമേരിക്കയിലേയും ദക്ഷിണ അമേരിക്കയിലേയും ആദിവാസികൾ ചരിത്രാതീതകാലം മുതൽക്കേ തക്കാളി ആഹാരമായി ഉപയോഗിച്ചിരുന്നു എന്നു രേഖപ്പെടുത്തിക്കാണുന്നുണ്ട്.
16-ാം നൂറ്റാണ്ടിന്റെ ആരംഭത്തിൽ സ്പെയിനിൽ നിന്നു വന്നുചേർന്ന സഞ്ചാരികളാണ് യൂറോപ്പിൽ ആദ്യമായി തക്കാളി പ്രചരിപ്പിച്ചത്.
യൂറോപ്പിൽ നിന്ന് അമേരിക്കൻ ഐക്യനാടുകളിലും കാനഡയിലും കുടിയേറിപ്പാർത്തവർ തങ്ങളുടെ പുതിയ ആവാസ സ്ഥാനങ്ങളിൽ തക്കാളിക്കൃഷിയും ആരംഭിച്ചു എന്നു കരുതാം.
ഇന്ത്യയിലാദ്യമായി തക്കാളി കൊണ്ടുവന്നതും പ്രചരിപ്പിച്ചതും പോർച്ചുഗീസുകാരായിരുന്നു.
തക്കാളിയുടെ ഫലം (തക്കാളിപ്പഴം) ലോകമെങ്ങും പ്രചാരത്തിലുള്ള ഭക്ഷ്യവിഭവമാണ്.
ചൈന , യു.എസ്.എ. , ടർക്കി , ഇന്ത്യ , ഈജിപ്റ്റ് എന്നീ രാജ്യങ്ങളാണ് തക്കാളിയുത്പാദനത്തിൽ മുന്നിട്ടു നിൽക്കുന്നത്.
പാകം ചെയ്യാതെതന്നെ സാലഡുകളിലും മറ്റും ഉപയോഗിക്കുവാൻ സാധിക്കുന്ന നല്ലൊരു ഫലമാണ് തക്കാളി.
സോസുകളും കെച്ചപ്പുകളും വ്യാവസായികാടിസ്ഥാനത്തിൽ ഉത്പാദിപ്പിക്കുവാനും ഇത് പ്രയോജനപ്പെടുന്നുണ്ട്.
പത്തു മുതൽ 25 സെന്റീമീറ്റർ വരെ നീളമുള്ള ഇലത്തണ്ടുകളാണ് തക്കാളിയുടേത്.
ഒരു തണ്ടിൽ എട്ടു സെ.
മീ വരെ നീളമുള്ള ഇലകളുണ്ടാകും.
ഇലകളിലും തണ്ടുകളിലും രോമം പോലെ വെളുത്തു നനുനനുത്ത ആവരണമുണ്ട്.
രണ്ടു സെ.
വരെ നീളമുള്ള മഞ്ഞ പൂക്കളാണ് തക്കാളിയുടേത്.
നിറത്തിലും രൂപത്തിലും വ്യത്യസ്തമായ മുപ്പതിലേറെ ഇനം തക്കാളികൾ കൃഷി ചെയ്യപ്പെടുന്നുണ്ട്.
വളരെ വലിപ്പം കുറഞ്ഞ ഒരിനം തക്കാളി പീരുമേട് താലൂക്കിൽ പലയിടത്തും കണ്ടു വരുന്നു.
കറിയ്ക്ക് ഉപയോഗിക്കുന്ന, കുട്ടിത്തക്കാളി എന്നറിയപ്പെടുന്ന  ഈയിനം എന്നാൽ വ്യാപകമായി ഉപയോഗപ്പെടുത്തുന്നില്ല.
ചെറിത്തക്കാളി പീരുമേട്ടിൽ കണ്ടുവരുന്ന കുട്ടിത്തക്കാളി കുട്ടിത്തക്കാളി മുറിക്കുമ്പോഴത്തെ കാഴ്ച്ച.
ചരിത്രവും വ്യാപനവും
തക്കാളി ഏതുകാലം മുതൽ ഭക്ഷ്യവിഭവമായി കൃഷിചെയ്യപ്പെട്ടിരുന്നു എന്നതിന്‌‍ വിവിധ അഭിപ്രായങ്ങളുണ്ട്.
ആൻഡ്രൂ സ്മിത്തിന്റെ ദ റ്റൊമേറ്റോ ഇൻ അമേരിക്ക എന്ന പുസ്തകമനുസരിച്ച് തക്കാളിയുടെ ജന്മദേശം തെക്കേ അമേരിക്കയുടെ പടിഞ്ഞാറൻ തീരങ്ങളാണ്.
എന്നാൽ സ്പെയിൻ‌കാർ തെക്കേ അമേരിക്കയിൽ വരുന്നതിനുമുൻപ് തക്കാളി കൃഷിചെയ്യപ്പെടുകയോ ഭക്ഷിക്കപ്പെടുകയോ ചെയ്തിരുന്നില്ലെന്നും സ്മിത്ത് വാദിക്കുന്നു.